tomron87/hebrew-wikipedia-sentences-corpus huggingface dataset:
סרטון בולט נוסף של הצמד מהשנים המוקדמות היה השיר "Window Shop" (שבמקור הופיע באלבומו הראשון של לואיס קול), שהוצג בעמוד הראשי של יוטיוב.
באותה שנה, הם הוציאו את אלבומם הראשון, "Louis Cole and Genevieve Artadi".
Korralik Saavutus – Aasta Plaat (בעברית: הישג הגון – שיא השנה) הוא אלבום הבכורה של הלהקה האסטונית 5מינוסט.
את האלבום הוציאה ב-10 באוגוסט 2016 לאור חברת התקליטים לג'נדרן רקורדס לשירותי הסטרימינג ולהורדה דיגיטלית.
קדם לפרסומו לא יצא אף סינגל מסחרי כדי לקדמו.
הוא כולל 12 שירים, כולם מושרים באסטונית, ואורכו עומד על 36 דקות ו-12 שניות.
בנוסף, השתתפו במספר רצועות אמנים אסטוניים רבים, כמו רקט, קרקסי ופול אויה.
חברי הלהקה 5מינוסט השקיעו מאמצים רבים בכתיבת והפקת האלבום, תוך שימת דגש על יצירת צלילים ייחודיים ומשמעותיים.
השירים באלבום מגוונים בסגנונם, ומשלבים אלמנטים של רוק, פופ, והיפ הופ אסטוני.
במהלך העבודה על האלבום שיתפה 5מינוסט פעולה עם מספר אמנים אסטוניים בולטים, בהם רקט, קרקסי, ופול אויה.
הסמל שבעטיפה הוא עיגול שחור עם קו אופקי לבן במרכזו, שמוקף במסגרת עגולה לבנה.
הסמל הזה נראה דומה לסמל של סימן מינוס (החסרה).
Korralik Saavutus – Aasta Plaat זכה לשבחים מפי הקהל והמבקרים כאחד.
המבקרים שיבחו את האלבום על היותו יצירה מקורית וחדשנית, והדגישו את חשיבותו בסצנת המוזיקה האסטונית.
האלבום זכה לשבחים על ההפקה, הכתיבה והביצועים הווקאליים של חברי הלהקה.
עם זאת, היו גם ביקורות פחות חיוביות שהתמקדו בעיקר בחוסר עקביות בסגנון מוזיקלי אחד, הפקה מעובדת יתר על המידה ותוכן מילולי "רדוד".
Korean Movie Database (בתרגום חופשי: "בסיס נתוני סרטים קוריאניים"; בראשי תיבות: KMDb; בקוריאנית: 한국영화 데이터베이스; ליטון: Hanguk yeonghwa deiteobeiseu) הוא בסיס נתונים מקוון של מידע על סרטים קוריאניים, אנימציה, שחקנים, תוכניות טלוויזיה, אנשי צוות הפקה ומידע אחר הקשור לסרטים.
האתר עלה לאוויר לראשונה ב-2 בפברואר 2006. הוא מנוהל על ידי ארכיון הסרטים הקוריאני.
Know Hope: The Abstract and the Very Real (בעברית: נאו הופ: המופשט והאמיתי ביותר) הוא סרט תיעודי ישראלי-אמריקאי משנת 2025 של הבמאי עומר שמיר, המתעד את אמן הרחוב הישראלי-אמריקאי אדם יקותיאלי, המוכר בכינוי "Know Hope".
הסרט הוקרן בבכורה עולמית בפסטיבל דוקאביב 2025, שם זכה בפרס ע"ש דב יודקובסקי לסרט הישראלי הטוב ביותר.
עלילת הסרט מוצגת דרך צילומי עבר של יקותיאלי מילדותו בארצות הברית, קטעי תקשורת וצילומי שצילם בעצמו על עשייתו האומנותית וצילומים של במאי הסרט עומר שמיר המתחקה אחריו במשך שנים ומתעד את מצבו הרפואי, האקטיביזם הפוליטי שלו, והדרך שאלו מתבטאים באומנות שלו.
הסרט נפתח בסדרת צילומי נוף של מסאפר יטא בגדה המערבית, שעל גביהם כותב יקותיאלי טקסטים שונים.
באולפן הקלטות יקותיאלי מקריא טקסט, ותוך כדי מוצג צילום שלו מקים מיצג אומנותי בלב יער של ידיים היוצאות מהאדמה ומנסות להגיע אל דגל לבן.
בסטודיו שלו, נערך דיאלוג בינו לבין במאי הסרט עומר שמיר המחזיק את המצלמה.
הם מדברים על חייו, ומוצגת לצופה הילדות של יקותיאי בחו"ל, המעבר לישראל, ותחושת הזרות שחש בשני המקומות.
הדיאלוג עם במאי הסרט עובר להתמודדות עם הפרעה טורדנית-כפייתית, שלדעת יקותיאלי לא יעבוד בסרט כיוון שהיא מתרחשת בראש ללא ייצוג ויזואלי.
יקותיאלי מסביר את התעניינותו האומנותית הגוברת בפשטות יומ-יומית על פני ייצוגים אבסטרקטים, תוך שימוש בטקסטים המשתלבים עם האומנות.
אנו רואים את יקותיאלי מצייר קו על המדרכה בשדרות ירושלים ביפו, משני צידיו את הביטוי הפשוט our side – their side.
קהל מתאסף מסביב ורואים אנשים דנים בכיתוב.
רואים אותו עושה דבר דומה בעיר העתיקה בירושלים, ורואים שהוא מתקשה ללכת או לקום מישיבה.
מציג את התמודדתו עם מחלה אוטואימונית הגורמת לדלקות כרוניות במפרקים לצד עשייה אומנותית העוסקת בגוף הפיזי של אנשים.
רואים את יקותיאלי בפיזיותרפיה, ובסצנות יחד עם בת הזוג שלו מסופר כמצבו החמיר משמעותית עם תחילת מגפת הקורונה.
מייצג ציורי קו על מדרכות ממשיך, עם כיתובים כגון "הזדמנות אחרונה/תקווה אחרונה" או "שורש הבעיה/הסימפטום".
בניו-יורק, יקותיאלי תולה ברחוב שלטי קול קורא עבור אנשים שמוכנים שיעשה עליהם קעקועים.
הקעקועים הם טקסטים שכתב שקושרו לאומנות הרחוב שלו.
אחרי ניתוח קשה, מפרסם יקותיאלי קול קורא חדש.
אנו רואים אותו עובר על צילומים של אנשים עם צלקות, ויקותיאלי מסרטת על גביהם קווי מתאר.
נוצר אוסף של אנשים עם צלקות מרחבי הארץ, יהודים ופלסטינים, כל אחד עם צלקת שקשורה לאלימות בין העמים.
בכפר ח'ירבת א-סארורה שבמסאפטר יטא, מתארח יקותיאלי אצל פלסטיני שנדרס על ידי מתנחלים.
הוא מראה ליקותיאלי את הצלקת, ומספר על הנתקלויות חוזרות מצד מתנחלים או המשטרה, לצד קטעים שצילם על מעצרו של אחיו הקטן.
ציורי הצלקות של יקותיאלי מוצגים על גבי תצלומי נוף של אזורי סכסוך, והופכים לקווי מתער של מפת הארץ.
פרק שלישי – האמיתי ביותר
באולפן הקלטות יקותיאלי מקריא טקסט על שבעה באוקטובר, הניסיון לעבד את מה שקרה והקושי לבטא את התנגדותו למלחמה בעזה.
הוא תוהה למה נהפכה החברה הישראלית, ומודאג מכך שהיא עוצמת עיניים מרצון לגבי פעולותיה בעזה.
יקותיאלי מתקשה לחזור ליצירה במציאות המלחמה, ומקווה שבהמשך ימצא דרך לתרגם את רגשותיו לאומנות.
הוא יוצר מייצג על גבי בניין בבית צפאפא שהיה מוקד קרב במלחמת ששת הימים, ועד היום נשארו בו חורים מ-246 כדורים שנורו לכיוונו.
יקותיאלי רושם מספר על ידי כל חור כדור, ועל קיר הבניין מצייר רשימה המשייכת כל ירייה למשפט שכתב.
יקותיאלי חוזר אל ח'ירבת א-סארורה, שם מוצאים לו התושבים קיר לצייר עליו.
בסטודיו שלו מדברים יקותיאלי וזוגתו על מחשבות לרדת מהארץ, בעודם מכינים שלטים בצורה של כפות ידיים שבמרכזם עין מזילה דמעה.
הם נושאים את השלטים בהפגנה נגד המלחמה.
הסרט נסגר בטקסט של יקותיאלי בו הוא תוהה לגבי עתיד החיים בארץ.
הטקסט נשמע על גבי צילומים של מקומות שונים שמשתקף בהם העבר והווה של הסכסוך האלים.
בדומה לתחילת הסרט, שוב מופיעות גבעות מסאפר יטא יחד עם טקסטים של יקותיאלי.
הסרט נסגר במונטאג' צילומי יצירות רחוב של יקותיאלי במקומות שונים בארץ ובעולם.
בראיון למגזין "פרוטפוליו" סיפר יקותיאלי על פיתוח הסרט ושיתוף הפעולה עם הבמאי עומר שמיר:
"במשך שנים תיעדתי את הפרויקטים שלי – את המפגשים שלי עם משתתפות.ים, את תהליכי עבודה ועוד.
עומר, שהיה בזמנו סטודנט לקולנוע, התחיל לעבוד בסטודיו שלי ובמסגרת התפקיד התחיל לתעד במקומי את הדברים האלה.
פתאום מצאתי את עצמי מהצד השני של המצלמה, לצד המשתתפות.ים.
באיזשהו שלב נולד אצלו הרעיון לעשות סרט – וכך זה התגלגל.
...במשך הרבה שנים עשיתי הפרדה בין החיים הפרטיים שלי לאמנות שלי, או לבין הפרסונה האמנותית שלי.
בגלל שעומר ואני חברים ובילינו הרבה זמן בסטודיו יחד, היה לי קל לדבר איתו על הדברים האלה.
זה היה נוכח ביומיום, ובמקרה הוא היה שם כדי לתעד."
הסרט הופק על ידי חברת ההפקות Deux Beaux Garcons Film.
את הסרט הפיקו שלומי אלקבץ, גלי כחלון וליבי לנקינסקי.
הסרט קיבל מימון מקרן יהושע רבינוביץ לאמנויות תל אביב – פרויקט קולנוע, מפעל הפיס, דוקאביב, מכון ון-ליר בירושלים, Jewish Story Partners, וקרן אלבי לקולנוע וטלוויזיה.
הסרט זכה בפרס ע"ש דב יודקובסקי לסרט הישראלי הטוב ביותר בפסטיבל דוקאביב 2025.
חבר השופטים נימק את הזכייה:
כמו האמן שבמרכז היצירה הזו, גם הסרט עליו מצליח לזרוח מתוך אפלת חיינו כמו קרן אור.
בתיעוד רגיש ורב־שכבות, הוא חושף את דמותו המצולקת של הגיבור – ומייצר הקשרים בין הכאב הפיזי הפרטי לבין הכאב הקולקטיבי של הזמן והמקום.
חוויית הצפייה בסרט האינטימי הזה מעוררת מחשבה על הקשר בין אמנות למציאות ועל משמעותה של יצירה בזמן מלחמה.
בשפה קולנועית עשירה ועם זאת עדינה בנה היוצר יצירה שנשארת עם הצופים לאורך זמן.
המבקרת שני ליטמן כתבה בעיתון הארץ כי "אמן הרחוב אדם יקותיאלי, שמכנה את עצמו Know Hope הוא אחד היוצרים המעניינים והפוליטיים הפועלים כיום בישראל".
במקרה הזה, חסרה מאוד נקודת מבט חיצונית שתאתגר ותאיר גם דברים שהאמן אולי אינו מודע אליהם, או מעדיף שלא לומר."
Kurzweil Educational Systems (בתרגום חופשי: קורצוויל מערכות חינוכיות) היא חברה אמריקנית המייצרת ציוד טכנולוגיה מסייעת ממוחשב לנגישות מידע מודפס וממוחשב ללקויי ראייה, ללקויי למידה (דיסלקטים, דיסגרפים ולקויי ריכוז) ולעיוורים.
החברה מייצרת גם תוכנות הוראה לציבור זה.
הציוד שמייצרת החברה מנסה לתת מענה למגוון סימפטומים של המשתמש בעת שימוש במגוון סביבות ממוחשבות ובעת העזרות במחשב לקריאת דברי דפוס מסוגים רבים (ספרים, עיתונים, בולים, שטרות כסף, תוויות של תרופות וכו').
על כן הציוד יקר יחסית לזה של חברות אחרות המשווקות פריטים שנותנים מענה לסימפטומים בודדים בסביבות בודדות והוא תואם את צורכיהם של בעלי לקות קשה או של מוסדות חינוכיים הצריכים להנגיש את חומר ההוראה שלהם לאנשים בעלי לקויות מגוונות.
החברה נוסדה בשנת 1996 והמטה שלה הוא בבדפורד, שבמסצ'וסטס.
הציוד של החברה נפוץ מאוד במשרדי הנגשה של מוסדות חינוך אקדמיים והיא זכתה במספר פרסי מצוינות בתוך התעשייה שלה.
מייסד החברה, ריימונד קורצוויל הוא ממציא מוערך שנחשב אחד האחראים על ההתפתחות של הטכנולוגיה המסייעת הממוחשבת בפרט ושל הטכנולוגיה הממוחשבת בכלל.
כמו את הסינתיסייזר, ריימונד קורצוויל המציא את מכונת ההקראה הממוחשבת הראשונה, בהשראת חברו סטיבי וונדר, עוד בשנות השבעים.
מכונה זו, שדמתה לדגמים הראשונים שמכרה חברת קורצוויל מערכות חינוכיות, הכילה שבבי מחשב אך לא היו לה צג או מקלדת.
היא נראתה כמו סורק עם רמקול והיא הקריאה בקול רם ניירות מודפסים שהיא סרקה.
נכון לשנת 2009, החברה מספקת שני מוצרי תוכנה העיקריים: Kurzweil 1000 ו- Kurzweil 1000. Kurzweil 3000 היא חבילה אשר מאפשרת למשתמש לקויי ראייה לקבל גישה אלקטרונית והן לחומר מודפס והן לתוכנות מחשב שונות ולחומר בקובצי מחשב.
kurzweil 3000 מכילה את חבילת Kurzweil 1000 ותוכנות המאפשרות למורה להפוך תמלילים לחומר המוצג באופן נוח למטרות הוראה ובחינה עבור תלמידים חסרי לקות ועבור תלמידים מכלל מרחב הלקויות שחברת קורצוויל משרתת.
בשנת 2005, מערכות חינוכיות Kurzweil שנרכשה על ידי טכנולוגיות למידה Cambium.
בעשור הראשון של המאה ה-21, הפך השיח האמריקאי את שם השיר לביטוי בעל דימוי ציני המתאר בלעג אמונה תמימה ברעיונות נשגבים של אחווה אנושית.
בין 1926 ו-1928 ארבע גרסאות שונות של שירים שהתייחסו לטקסט "Come By Yah" או "Come By Here" הוקלטו בדרום קרולינה ובג'ורג'יה על ידי רוברט וינסלו גורדון, מייסד "ארכיון מוזיקת הפולק" של ספריית הקונגרס.
ב-1936 תיעד ג'ון לומקס, ממשיכו של גורדון, אישה בשם את'ל בסט ששרה בליווי מקהלה שיר בשם ""Come By Here", בכפר ראיפורד שבצפון פלורידה.
עובדות אלו נמצאות בסתירה לטענתו ארוכת השנים של הכומר מרווין פריי (Marvin V.
על פי טענה זו, נכתב השיר סביב 1936 ונשא את השם "Come By Here".
לטענת פריי, קיבל את ההשראה לשיר מתפילה ששמע בפורטלנד שבאורגון מאישה בשם "Mother Duffin".
השיר פורסם לראשונה בנוסח זה בקובץ שירי התעוררות שהוציא פריי בפורטלנד ב-1939. פריי טען כי שינוי השם ל"קום בה יה" נוצר סביב שנת 1946, כשמשפחת מיסיונרים שבה מאפריקה לארצות הברית.
בשהותם באפריקה הם שרו את המזמור של פריי אך שינו את שמו ל"קום בה יה" וכשנסעו ברחבי ארצות הברית, לאחר שובם, הפיצו את השיר בהגייה המעט שונה.
טענה זו נתמכת במידה כלשהי בעטיפת אלבומו של פיט סיגר מ-1959, בה כתוב כי השיר הובא לאנגולה על ידי מיסיונרים אמריקאים ושב משם כשהוא נושא כשמו את "קומביה" שהיא מילה אפריקאית.
אולם, לא נמצאה מילה אפריקאית דומה היכולה לחזק את הטענה שבעטיפת האלבום.
להקת הפולק "הפו'קסמיתס" (The Folksmiths), הקליטה את הגרסה הראשונה של השיר על תקליט אריך נגן באוגוסט 1957. כיוון שלהקה זו נדדה בין מחנות קיץ ולימדה שירי עם, יש הרואים בכך את המקור לשירת "קומביה" סביב למדורה.
ג'ו היקרסון (Joe Hickerson), אחד מחברי הלהקה, שהפך ברבות הימים למנהל הארכיון למוזיקת הפולק בספרייה הלאומית האמריקאית, טען כי למד את השיר מטוני סיילטן (Tony Saletan) שהיה מוביל שירה ב"Shaker Village Work Group", מחנה קיץ במדינת ניו יורק שהתפרסם כאחד ממוקדי תחיית מוזיקת הפולק.
סיילטן למד את השיר מלין וקתרין רורבו (Lynn and Katherine Rohrbough) שליקטו את השיר לאוסף שירים מודפס שיצא לאור בשנות ה-50 וייחסו אותו למיסיונר אמריקאי שהביאו מאנגולה.
השיר הוקלט לראשונה על ידי פיט סיגר, אחד ממבצעיו הידועים, ב-1958 ועל ידי הוויברז (שכללו בהרכבם את פיט סיגר) ב-1959 באלבומם "Traveling on With the Weavers".
גרסתה של ג'ואן באאז לשיר, שיצאה לאור ב-1962 באלבומה "Joan Baez in Concert", זכתה להצלחה ותרמה רבות להפצת השיר ולפופולריות שלו בקרב הציבור שתמך ברעיונות התנועה לזכויות האזרח של ארצות הברית.
להקת "המשחרים" הקליטה פעמיים את השיר בשנותיה הראשונות; בפעם הראשונה ב-1963, באלבום הבכורה שלה, "Introducing the Seekers", ובפעם השנייה ב-1965, באלבומם השלישי, "Hide & Seekers".
בישראל, הקליט אותו באנגלית הרב שלמה קרליבך ב-1966. ב-1971 הקליטו את השיר בגרסתו באנגלית אילן ואילנית באלבומם "שוב אתכם", לאחר שב-1970 הקליטו אותו לאלבום של שירי עם מרחבי העולם שהוציאו בגרמניה.
בסוף המאה ה-20 ותחילת המאה ה-21 הפך שם השיר לביטוי המשדר חולשה ונאיביות; גישה מלאת רצון טוב וחסרת מושג אודות אופיו האמיתי של העולם הקשה והאכזרי.
מספר ציטוטים שהתפרסמו תוך שימוש בביטוי:
בדצמבר 2006, בהתייחסו לסעודת פרידה שנערכה בבית הלבן לקופי אנאן, המזכיר הכללי של האו"ם, לרגל פרישתו מהתפקיד, ועל רקע הביקורת הקשה שהייתה לאנאן על מדיניות ארצות הברית, אמר ג'ון בולטון שגריר ארצות הברית באו"ם: "אף אחד לא שר שם "קומביה"".
ביולי 2008 הייתה כותרת מאמר בניו יורק פוסט "מדוע "קומביה" אינו יכול להילחם בטרור".
באפריל 2009 הייתה כותרת מאמר מערכת בשיקגו טריביון: "אסטרטגיית הקומביה של אובמה נכשלה".
בספטמבר 2009 הייתה כותרת מאמר בפורבס: "לא עוד קומביה בקרב יוזמי הרפורמה במערך הבריאות".
השימוש בביטוי התגבר בהקשר לברק אובמה וממשלו, בעלי התדמית הליברלית, ונוצל על ידי מתנגדי הנשיא לתקיפתו.
אולם, גם אובמה עצמו השתמש בביטוי כדי להראות שאיננו נאיבי; בזמן מערכת הבחירות לנשיאות ארצות הברית ב-2008 אמר אובמה: "הפוליטיקה של התקוה אין משמעותה להחזיק ידיים ולשיר את "קומביה"" ושר החינוך בממשלו, ארנה דאנקן, אמר: "אני מאמין גדול בפחות שירת קומביה ביחד והליכה לוויתורים ויותר בהפשלת שרוולים ועבודה ביחד".
השימוש במושג הגיע גם לישראל.
כשנשאלה חברת הכנסת שלי יחימוביץ' בראיון טלוויזיוני בדצמבר 2011 כיצד מצאה שפה משותפת עם יריבותיה הפוליטיות בזמן שנועדו כדי לדון ב"הדרת הנשים בישראל", היא ענתה כי לא הגיעה לפגישת חברות הכנסת כדי לשיר קומביה.
Krita (הגייה: קְרִיטַה) היא תוכנה חופשית לעריכה גרפית ועיבוד תמונה, המתמקדת בעיקר בצביעה דיגיטלית ואיור, המבוססת על פלטפורמת KDE, ועל ספריות Calligra Suite.
Krita היא תוכנה חופשית המפותחת על ידי צוות הפיתוח של KDE, ומופצת תחת הרישיון הציבורי הכללי של גנו.
התוכנה פותחה תחילה כגרסה מבוססת Qt לתוכנת עיבוד התמונה GIMP של פרויקט גנו.
Krita הופצה לראשונה כחלק מ־KOffice גרסה 1.4.0, ב־21 ביוני 2005, ועד 2009 ייעוד התוכנה היה עיבוד תמונות לכל דבר.
עם זאת, החל מאותה שנה החלה התוכנה להתפתח לכיוון תוכנה המיועדת לאיור דיגיטלי, בדומה לתוכנת Corel Painter.
בפיתוח Krita הושם דגש על יצירת תמונות עבודות אומנות מהבסיס ועד לתוצאה המוגמרת, בניגוד לתוכנות המאפשרות רק ביצוע מניפולציות על תמונות קיימות.
כתוצאה מכך Krita הושפעה במידה מסוימת מתוכנות כגון Corel Painter, אך עדיין מספקת תכונות שונות מרוב התוכנות המקבילות לה.
כך לדוגמה מפתחי Krita כללו את היכולת לעבד מפת סיביות ואיור וקטורי מצד אחד, אך בכוונה בחרו להימנע מתוספי עיבוד תמונה מתוחכמים לטובת תכונות ספציפיות יותר לציור ואיור.
שם המיזם, Krita, הוא בעיקר בהשראת המילים krita (עיפרון צבע וקירטון בשוודית), ו־rita ("לצייר" בשוודית).
שם המיזם מושפע גם מהאפוס ההודי העתיק מהאבהארטה, בו משתמשים במונח "קְרִיטַה" בהקשר שניתן לתרגם בתור "מושלם".
Kylin היא מערכת הפעלה שפותחה על ידי אקדמאים באוניברסיטה הלאומית לטכנולוגיות הגנה ברפובליקה העממית של סין, החל מ-2001. שם המערכת נובע מהחיה המיתולוגית הסינית קילין.
הגרסה הראשונה התבססה על מערכת FreeBSD, והייתה מיועדת לשימוש הצבא הסיני וארגונים ממשלתיים אחרים.
בהמשך הוסבה Kylin להיות מבוססת לינוקס, וגרסה זו נקראת NeoKylin והוכרזה ב-2010.
ב-2013 הוכרז על הפצת מערכת הפעלה חדשה מבוססת על אובונטו-לינוקס.
שם המערכת הוא Ubuntu Kylin גרסתה הראשונה היא 13.04 שיצאה ב-25 באפריל 2013.
הפיתוח של Kylin החל בשנת 2001, כשהאוניברסיטה הלאומית לטכנולוגיות הגנה, החלה במשימת פיתוח מערכת הפעלה, תחת תוכנית 863, אשר יעודה הוא להפוך את סין, לעצמאית מטכנולוגיה זרה.
המטרה הייתה "לתמוך במספר סוגי פלטפורמות שרתים, להגיע לביצועים גבוהים, זמינות גבוהה, ואבטחה גבוהה, כמו גם ליישר קו עם התקנים הבינלאומיים, של מערכות ההפעלה יוניקס ולינוקס".
יצירתה הייתה במודל היררכי הכולל את "שכבת הליבה הבסיסית הדומה ל-Mach, שכבת מערכת השירותים, הדומה ל-BSD, וסביבת שולחן העבודה הדומה לחלונות".
בפברואר 2005 אתר "China Military Online" דיווח על "הצלחה בפיתוח מערכת ההפעלה Kylin בגרסת השרתים".
על פי האתר, מדובר במערכת ההפעלה הראשונה המבוססת על 64 סיביות, בעלת רמת אבטחה גבוהה (מחלקה B2 ), וגם המערכת הראשונה ללא ליבת לינוקס שעמדה בתקן האימות הגלובלי של לינוקס, על ידי "קבוצת התקנים החופשיים הבינלאומית".
ב-2006 נטען כי חלקים נרחבים של Kylin הועתקו מ-FreeBSD גרסה 5.3. סטודנט סיני אנונימי מאוסטרליה, שהשתמש בפסיאודונים "Dancefire" פרסם בדיקה על מידת זהות ליבות שתי המערכות, והראה שהזהות ביניהם מגיעה לשיעור של 99.45 אחוזים.
אחד ממפתחי Kylin הודה בוועידת EuroBSDCon הבינלאומית שנערכה ב-2006, ש-Kylin אכן מבוססת על FreeBSD.
ב-2009 במסמך שהוצג בפני הוועדה לכלכלה וביטחון ביחסי סין-ארצות הברית, נטען כי מטרת סין בפיתוח Kylin הייתה, להפוך את המחשבים הסיניים לבלתי חדירים, למדינות מתחרות בתחום זירת הלוחמה הקיברנטית.
עם ההתקדמות לגרסה 3.0, עברה המערכת להשתמש בליבת לינוקס.
בדצמבר 2010 הוכרז שארגון תקינת התוכנה של סין, והאוניברסיטה הלאומית לטכנולוגיות הגנה, חתמו על שותפות אסטרטגית כדי לפתח גרסה הנקראת NeoKylin.
ארגון תקינת התוכנה של סין אחראי על פיתוח סדרת שולחנות העבודה הקרויים NeoShine Linux.
Kylin יועדה לשימוש בסין, במשרדים ממשלתיים, בזרועות הביטחון, במשרדי האנרגיה ובסקטורים נוספים של הכלכלה הסינית.
מערכת ההפעלה של מחשב העל טיאנחה-1, היא Kylin מבוססת לינוקס, ובעלת ארכיטקטורה של 64 סיביות.
נבנתה באופן המאפשר את להפיק את מרב הביצועים בתחום עיבוד המקבילי, וכן תומכת בניהול צריכת חשמל, ובביצועים גבוהים בתחום מרחב החישוב הווירטואלי.
המחשב החדש יותר טיאנחה-2 משתמש גם הוא ב-Kylin מבוסס לינוקס.
Ubuntu Kylin היא הגרסה הסינית הרשמית למערכת ההפעלה אובונטו.
המערכת מיוצרת בשיתוף פעולה על ידי חברת קנוניקל, ומשרד התעשייה וטכנולוגיית המידע של הרפובליקה העממית של סין.
המערכת הוגדרה כ"המשך רופף של מערכת ההפעלה Kylin.
ב-2013 הגיעו להסכם חברת קנוניקל, והמשרד לתעשייה וטכנולוגיית המידע של הרפובליקה העממית של סין, על פיתוח משותף והפצה של מערכת הפעלה מבוססת על אובונטו, המיועדת ומותאמת לשוק הסיני.
Ubuntu Kylin מיועדת למחשבים שולחניים וניידים.
Ku-band או Ku band הוא תחום תדרים בספקטרום האלקטרומגנטי.
התחום כולל תדרים בין 12–18 GHz השייכים לתחום תדרי גלי המיקרו.
הסימול Ku משמעו "K-under" (במקור מגרמנית: Kurz-unter) כדי לסמן שהתחום הוא צמוד מלמטה לתחום K-band.
באפליקציות מכ"ם התחום נע בין 12–18 GHz על פי הגדרת הטווח בסטנדרט IEEE 521-2002.
התחום Ku משמש בעיקר לתקשורת לוויינים קבועה וסטנדרטית, וכן ליישומים פרטניים כגון Tracking Data Relay Satellite של נאס"א המשמש לתקשורת בחלליות.
התחום מפוצל לתת תחומים המשתנים על פי אזורים גאוגרפיים בהתאם ל-ITU (ראשי תיבות של International Telecommunication Union).
רשת NBC הייתה הראשונה לשדר שידורים נרחבים ב Ku-band, בשנת 1983.
תדרים אלו משמשים לעיתים לפענוח מהירות כלי רכב על ידי רשויות אכיפה, בעיקר באירופה.
קוקי לינוקס הייתה הפצת גנו/לינוקס עם ממשק משתמש מבוסס Xfce.
ההפצה פותחה כחלופה להפצת Linpus Lite שהייתה מערכת ההפעלה הראשית המותקנת על מחשבי Acer Aspire One, נחשבת להפצה קלה וחסכונית במשאבים.
היא פותחה על ידי צוות פיתוח שהיה מפוזר במדינות שונות: ז'ואהו פרו (Joao Ferro), ג'וסף בראדוק (Joseph Braddock), פדרו קוינטס (Pedro Quintas), דולסידו קוסטה (Dulcidio Costa) ושוחררה בתאריך 21 באוקטובר 2008 (גרסה 1.0, Alpha).
ההפצה ניתנת להורדה בגרסת 32 ביט (בגרסה מלאה או גרסה חלקית Lite), למכשירים עם מינימום 256MB זיכרון.
המערכת מופצת כשעליה מותקנות מראש תוכניות רבות כגון: תוכנת המסרים Pidgin, דפדפן האינטרנט FireFox, חבילת יישומים משרדיים Libre Office ועוד.
צוות שחרר מספר גרסאות אל השוק, להלן 5 הגרסאות האחרונות:
"Kylmii Väreitä" (בעברית: "צמרמורות") הוא שיר שהוקלט על ידי הזמרת הפינית אוולינה.
השיר יצא לאור ב-17 במאי 2017, תחת חסותן של יוניברסל מיוזיק גרופ, ואם-אייזי מיוזיק רקורדס.
השיר זכה להצלחה רבה בעיקר בפינלנד שם הגיע במצעד הרשמי בשיאו למקום השני, והפך לשישי של אוולינה שהגיע להישג זה.
כשסיימה להוציא את ששת הסינגלים מתוך אלבום הבכורה שלה, 24K החליטה אוולינה כי היא תוציא שיר חדש אשר לא ייכלל באלבום.
השיר נכתב על ידי אוולינה עצמה, והופק על ידי טימו סאריו ומיקו אנטיקאינן.
הווידאו קליפ הנלווה שיצא לשיר מציג את אוולינה בעיר פשוטה, כשלאורכו היא מסתובבת ורוקדת בה.
יש קטעים אשר בהם ניתן לראותה עולה על גגות בניינים ונכנסת למבנים שונים.
לבסוף נראית אוולינה כשהיא לבד ברחוב מואר וחשוך רוקדת ושרה את השיר כמו בהתחלה.
נכון לאוקטובר 2019, מונה הצפיות של הקליפ עולה על למעלה מ-6 מיליון צפיות.
Kunskapskanalen (בתרגום חופשי: ערוץ הידע) הוא ערוץ טלוויזיה ציבורי שוודי, הנמצא בבעלות השידור הציבורי השוודי, Sveriges Television, ובבעלות הרדיו החינוכי השוודי, Utbildningsradion.
הערוץ משדר סרטים דוקומנטריים, תוכניות חינוכיות וכדומה.
כמעט 70% מכלל האוכלוסייה בשוודיה יכול לצפות בשידורי הערוץ, נכון לשנת 2014. לערוץ ממוצע צפייה יומי של 3.8%.
ב-6 במאי 2003 הוכרז על תוכניות להפעלת הערוץ.
הערוץ שידר בימי ראשון-חמישי בין השעות 18:00-23:00.
שידורי הערוץ חולקו תחת הכותרת "עוד", ביום ראשון - היסטוריה, ביום שני - תרבות, ביום שלישי - טבע, ביום רביעי - מדע, וביום חמישי - העולם.
ב-20 בינואר 2006 החל הערוץ לשדר גם בימים שישי ושבת.
הערוץ שודר בעבר כמו ערוץ SVT Barnkanalen.
ב-25 בנובמבר 2013 הערוץ הגיש בקשה לדר בפורמט HDTV ב-16 באפריל 2014 הממשלה נתנה אור ירוק לערוץ לשדר בפורמט HDTV.
כיום הערוץ משודר בפורמט זה בחלק מפלטפורמות לקליטת שידורי טלוויזיה בשוודיה, דוגמת Sappa, Bredbandsbolaget ו-Canal Digital.
ערוץ הידע משודר בכל החבילות הבסיסיות של כל מפעילי הטלוויזיה, כלומר ל-70% מאוכלוסיית המדינה יש גישה לשידורי הערוץ.
החל ממצע 2005 הערוץ משודר באופן אנלוגי, דבר שהעלה באופן חד את זמינות הערוץ לאוכלוסיית שוודיה.
ביקורת הופנתה כלפי הערוץ על שאינו זמין באופן חופשי ברשתות הכבלים.
ב-1 ביולי 2005 נכנס לתוקפו הסכם ובו נקבע כי הערוץ ישודר ללא תשלום ברשתות הכבלים.
שידורי הערוץ זמינים גם דרך SVT Play ו-UR Play.
Kubernetes (לעיתים נכתב בקיצור k8s, נהגה "קוּבֶּרנֶטִיס") היא מערכת קוד פתוח לניהול ופריסה אוטומטית של יישומים על גבי קונטיינרים.
המערכת תוכננה במקור על ידי גוגל וכיום מתוחזקת על ידי Cloud Native Computing Foundation.
Kubernetes תומכת במגוון כלים של קונטיינרים, בהם containerd או rkt.
Kubernetes מתבססת על ארכיטקטורת Cluster בה שרת אחד לפחות מהווה שרת ראשי, שאחראי על ניהול הפריסה על השרתים האחרים.
בנוסף, יהיה לפחות שרת אחד עליו ירוצו הקונטיינרים עצמם.
Kubernetes (מיוונית: κυβερνήτης, מושל) נוצרה על ידי ג'ו בדה, ברנדן ברנס וקרייג מקלוקי שאליהם הצטרפו בהמשך מהנדסים נוספים מגוגל, בהם בריאן גרנט וטים הוקינג.
היא הוצגה באופן רשמי על ידי גוגל באמצע שנת 2014. התכנון והפיתוח שלה הושפעו מאוד ממוצר פנימי של גוגל בשם Borg.
גרסה 1.0 של Kubernetes יצאה לאור ב-21 ביולי 2015.
Kubernetes מגדירה אבני בניין ("פרימיטיביים") שמספקים יחד מנגנונים לפריסה, תחזוקה והתאמה לגודל (סילוּמיוּת) עבור יישומים.
המרכיבים של Kubernetes תוכננו בצורה של צימוד רופף ויכולות הרחבה כדי לתמוך בעומסים וצרכים משתנים.
יכולת ההרחבה ניתנת בעיקר באמצעות Kubernetes API שמשמש הן את מרכיבי המערכת והן את ההרחבות שלה.
יחידת ההרצה הבסיסית היא Pod, שמשמשת כשכבת הפשטה של קונטיינר או קבוצת קונטיינרים, שנמצאים על אותו השרת ויכולים לחלוק משאבים.
כל פוד מקבל כתובת IP ייחודית, והודות לכך יכולים יישומים שונים להשתמש בצורה חופשית בפורטים בלי חשש להתנגשויות ביניהם.
Kurogane Baby (ביפנית: くろがね・ベビー) הוא מיניוואן בתצורת מיקרוואן, מסדרת "Kei truck" , מתוצרת יצרנית הרכב היפנית Tokyu Kogyo Kurogane (ביפנית: "東急くろがね工業") אשר יוצרה בין השנים 1959–1962.
2 דלתות קדמיות - "דלתות התאבדות" (ציר פתיחת הדלת בניגוד לכיוון התנועה)
Kuxa Kanema: o nascimento do cinema (בתרגום: קוקסה קנמה: הולדת הקולנוע) הוא סרט תיעודי משנת 2003 של יוצרת הקולנוע מרגרידה קרדוסו, אודות המכון הלאומי לקולנוע (INC) אשר יסד הנשיא סמורה מקל עם קומה ב-1975 של מוזמביק העצמאית.
כשהשתחררה מוזמביק מכבלי הקולוניאליזם הפורטוגזי, לא הייתה במדינה רשת טלוויזיה לאומית, אז יומן קולנוע, בסלילי סרטים, הייתה הדרך היחידה להגיע אל האוכלוסייה בתקשורת חזותית.
הפעולה הראשונה של ממשלתו של הנשיא מקל בתחום התרבות הייתה הקמת Kuxa Kanema, תוכנית חדשות שבועית.
יומני החדשות הוצגו באולמות הקולנוע המועטים ש מוזמביק בפורמט 35 מ"מ בפורמט.
באזורים הכפריים, יחידות ניידות שסופקו על ידי ברית המועצות הציגו את יומני החדשות בפורמט 16 מ"מ.
הממשלה לא השקיעה, עם זאת, בעידוד או מימון תעשיית קולנוע לשם בידור.
הסרט גם מתאר את המאבק להקים ולתפעל את INC: למוזמביק לא הייתה תעשיית קולנוע או בתי הספר לקולנוע קודם לזה (הטיסו מדריכים מברזיל וקובה כדי לספק הכשרה במקום).
הסרטים צולמו בשחור-לבן כי פילם צבע היה יקר מדי.
מקל מצא את מותו בתאונת מטוס בשנת 1986, שאירעה יחד עם התקפות גרילה מצד ממשלות האפרטהייד של דרום אפריקה ורודזיה.
אירועים אלו ערערו את מוזמביק עד כדי שפרצה מלחמת אזרחים, והמצב הוביל לסיום תוכנית הסרטים.
בתי קולנוע עירוניים רבים נפגעו במהלך מלחמת האזרחים, בעוד ההקרנות של Kuxa Kanema באזורים הכפריים בוטלו בשל היעדר מעבר בטוח בכבישים.
בד בבד, עד שהגיע סוף הסכסוך, כבר הוקמה רשת טלוויזיה לאומית, ולא היה צורך בהצגת חדשות באמצעים קולנועיים.
עם כל המגבלות שלה, תוכנית הסרטים Kuxa Kanema יצרה מרחב לקולנוענים מוזמביקים ללמוד את מלאכת יצירת הסרטים, ורבים שהתחילו שם התקדמו לקריירות פורות במוזמביק ובעולם.
הסרט הוצג בפסטיבלי קולנוע ברחבי העולם, ואף יצא בגרסת DVD.
קראקן היה בוטנט זדוני שהפיץ דואר זבל אלקטרוני והיה הגדול בעולם בשנת 2008.
הקובץ הזדוני הופץ באמצעות סוס טרויאני, התבסס על טכניקות התחמקות מתוכנות אנטי וירוס והיה מכוון כנגד מערכות הפעלה מבית מיקרוסופט.
שיא פעילותו היה בחודש אפריל 2008 בעת ששלח כ-9 מיליארד הודעות ספאם ביום והיה מורכב מיותר מחצי מיליון מחשבים נגועים.
בחודש אפריל 2008, פרסמה חברת אבטחת המידע Damballa הוראות להסרת התוכנה הזדונית ורשימת כתובות IP המהוות חלק משרתי השליטה והבקרה שלו.
Ktheju Tokës (בעברית: חזור אל ארצך) הוא שיר באלבנית שנכתב והולחן על ידי אריונה רושיטי ובוצע על ידי יונידה מאליצ'י.
השיר ייצג את אלבניה באירוויזיון 2019 בתל אביב, ישראל, לאחר שזכה במקום הראשון ב"פסטיבלי אי קנגס" ה-57, תחרות הזמר הלאומית והגדולה באלבניה.
השיר העפיל אל גמר האירוויזיון, והגיע בו למקום ה-17.
בראיון שנתנה מאליצ'י לאתר החובבים "ויוויבלוגס", היא אמרה ש"השיר נכתב לאלבנים, למהגרים, לכל האנשים שמסביב לעולם".
השיר מספר על ההגירה מאלבניה לרחבי העולם, ויש בו רמיזות פוליטיות רבות הקשורות למלחמת קוסובו.
בשנת 2019 נבחר השיר לייצג את אלבניה באירוויזיון 2019. תחילה, זכה השיר במקום הראשון בפסטיבלי אי קנגס ה-57. בפסטיבל זה מופיעים אמנים שונים עם השירים שלהם, ולבסוף הזוכה נבחר לייצג את המדינה באירוויזיון.
עם השיר הופיעה יונידה מאליצ'י לראשונה בחצי הגמר השני של אירוויזיון 2019. היא הצליחה להגיע אל המקום ה-9 עם 96 נקודות בסך הכל.
בהמשך, הופיעה מאליצ'י עם השיר בגמר האירוויזיון, שם הגיעה אל המקום ה-18 עם 90 נקודות בסך הכל.
בשבוע צאתו, התברג השיר במקום ה-78 בלבד במצעד השירים הרשמי של אלבניה.
במאי 2019, הצליח השיר לחזור אל המצעד שם התברג מחדש במקום ה-12. באותו החודש נכנסה יונידה מאליצ'י לרשימת 100 האמנים הטובים של השבוע באלבניה.
בין היתר, קליפ השיר נכנס למצעד הקליפים החמים של אלבניה גם כן.
Kruna (בעברית: כתר) הוא שיר בסרבית שנכתב, הולחן ובוצע על ידי נבנה בוז'וביץ'.
השיר ייצג את סרביה באירוויזיון 2019 בתל אביב, ישראל, לאחר שנבחר בקדם הסרבי לאירוויזיון 2019 - "Beovizija 2019".
Kream הוא סינגל שהוקלט על ידי הראפרית האוסטרלית איגי אזליה, בשיתוף עם הראפר האמריקאי טייגה.
השיר יצא לאור ב-6 ביולי 2018, על ידי חברת התקליטים איילנד רקורדס, כסינגל הראשון והיחיד מתוך המיני אלבום, Surviving the Summer.
השיר הגיע למקום ה-96 במצעד הבילבורד הוט 100, וה-26 במצעד השירים הקצביים.
השיר נכתב על ידי איגי אזליה, טייגה, רוני ג'יי, נימה ג'האנבין, פיימון ג'האנבין, אייזק הייז, דייוויד פורטר, ראסל ג'ונס, ג'יזה, וכולי והופק על ידי רוני ג'יי, וואליס ליין וג'י טי.
השיר הוא שיר בסגנון ההיפ הופ.
בנוסף לכך, זכה השיר למעמד הזהב בארצות הברית, על סך מכירות של כחצי מיליון עותקים.
הווידאו קליפ הנלווה שצולם לשיר הועלה לערוץ היוטיוב של איגי אזליה ב-6 ביולי 2018. הקליפ בוים על ידי קולין טילי.
הקונספט של הקליפ הוא מלחמה בין הטוב והרע.
בין היתר, שולבו בקליפ אורות ניאון.
מדינהתאריך יציאהפורמטחברת תקליטיםמקורעולם6 ביולי 2018הורדה דיגיטליתאיילנדארצות הברית7 באוגוסט 2017רדיו קצביאיילנד • ריפבליק
Kylie (בעברית: קיילי) הוא אלבום הבכורה של הזמרת-יוצרת האוסטרלית קיילי מינוג.
אלבום הבכורה יצא לאור ב-4 ביולי 1988, על ידי חברת התקליטים מאשרום רקורדס.
מתוך האלבום יצאו חמישה סינגלים בסך הכול.
לפני שהחלה לעבוד על האלבום, החלה מינוג להתנסות במשחק ובהמשך החליטה להתנסות גם בשירה וכתוצאה מכך הוציאה את סינגל הבכורה שלה "The Loco-Motion".
הצלחת השיר הובילה אותה להמשיך לעבוד על מוזיקה נוספת, עם שלושת המפיקים מייק סטוק, מאט אייטקן ופיט ווטרמן, אשר הפיקו וכתבו את מרבית שירי האלבום.
הקלטות האלבום החלו בספטמבר 1987, והתרחשו בלונדון ובמלבורן, בסמוך להשתתפותה באופרת הסבון "שכנים שכנים".
מבחינה מוזיקלית, האלבום הוא אלבום מסטיק-פופ ודאנס-פופ.
האלבום קיבל ביקורות מעורבות ממבקרי המוזיקה, אשר מתחו ביקורת על אופן הפקת האלבום.
למרות זאת, זכה האלבום להצלחה כאשר הגיע למקום הראשון במצעד האלבומים הבריטי למשך שישה שבועות, ובכך לאלבום הנמכר ביותר בשנת 1988 במדינה.
לבסוף, הגיע למעמד של פלטינה משושת על מכירות של למעלה מ-2.1 מיליון עותקים.
בשנת 2015 חזר בשנית למצעד האלבומים הבריטי.
בניו זילנד, הגיע האלבום למקום הראשון גם כן, תוך שבאוסטרליה הגיע אל המקום השני.
בארצות הברית, קיבל את מעמד הזהב על מכירות של למעלה מ-500 אלף עותקים, תוך שבכל העולם נמכר בלמעלה מ-6 מיליון עותקים בסך הכול.
על מנת לקדם את האלבום, הוציאה מינוג ב-29 בדצמבר 1987, את השיר "I Should Be So Lucky" כסינגל הראשון מתוכו.
השיר זכה להצלחה, תוך שהגיע אל המקום הראשון במצעד המוזיקה האוסטרלי ובמצעד הסינגלים הבריטי.
בעקבות כך, הפכה מינוג לאמנית הראשונה ששיר שלה הגיע אל המקום הראשון במקביל בבריטניה ואוסטרליה.
הסינגל השני שיצא מהאלבום הוא "Got to Be Certain".
הסינגל השלישי היה מעין הקלטה מחודשת של השיר "The Loco-Motion", תוך שהסינגל הרביעי הוא השיר "Je ne sais pas pourquoi".
כל שלושת השירים הגיעו למקום השני בבריטניה.
הסינגל החמישי מהאלבום הוא "It's No Secret".
בשיאו, הגיע אל המקום ה-37 בארצות הברית ונהיה לשיר השלישי שלה שנכנס ל-40 העליונים במדינה.
הסינגל השישי והאחרון מתוך האלבום היה השיר "Turn It into Love", אך הוא יצא לאור ביפן בלבד ולכן לא זכה להצלחה עולמית.
האלבום עצמו יצא לאור מחדש במהלך שנת 1988 בשם, The Kylie Collection.
מקוםתאריםמכירותאוסטרליה (ARIA)פלטינה 4×280,000ארצות הברית (RIAA)זהב500,000בריטניה (BPI)פלטינה 6×2,105,698גרמניה (BVMI)זהב250,000הונג קונג (IFPI Hong Kong)פלטינה20,000יפן (RIAJ)102,000ניו זילנד (RMNZ)פלטינה15,000פינלנד (Musiikkituottajat)זהב25,000צרפת (SNEP)פלטינה316,300שווייץ (IFPI Switzerland)פלטינה50,000
מדינהתאריך יציאהפורמטחברת תקליטיםמקורבריטניה4 ביולי 1988תקליט • תקליטור • קלטת שמעPWLעולםיפןאלפאאוסטרליה18 ביולי 1988מאשרוםארצות הברית1988גפןאוסטרליה5 בדצמבר 1988תקליט • קלטת שמע • VHSמאשרוםיפן7 בנובמבר 2012תקליט • תקליטור • DVDPWLבריטניה9 בפברואר 2015צ'רי רד • PWLיפן10 בפברואר 2015
Kylie Minogue (מוכר גם כ-Kylie Minogue 1994) הוא אלבומה החמישי של הזמרת-יוצרת האוסטרלית קיילי מינוג.
האלבום יצא לאור ב-19 בספטמבר 1994 על ידי מספר חברות תקליטים ביניהן: מאשרום רקורדס אשר שם מינוג הייתה חתומה מתחילת הקריירה.
זה היה האלבום הראשון שלה מאז שעזבה את PWL.
מבחינה מוזיקלית, Kylie Minogue הוא אלבום דאנס-פופ בעיקר, אך עם זאת, הוא משלב בתוכו מגוון סוגות מוזיקליות שונות, ביניהן: ניו ג'ק סווינג, ג'אז, האוס וטכנו.
גם באלבום הזה כמו בשני אלבומיה הקודמים (Let's Get to It ו-Rhythm of Love) מינוג הייתה שותפה לכתיבת השירים באלבום.
מבחינה לירית, האלבום עוסק בעיקר באהבה (כמו הסינגלים "Confide in Me" ו-"Put Yourself in My Place" אשר עוסקים באהבה ויושר) אך בין היתר גם במין, תאווה, בגידה ווידוי.
האלבום זכה ברובו לביקורות חיוביות כאשר רבים מהמבקרים שיבחו את השימוש של מינוג במיד-טמפו וטענו שזה מחמיא לקולה.
בעקבות העסקה החדשה עם חברות התקליטים החדשות עבדה מינוג עם מפיקים שלא עבדה עימם קודם: סטיב אנדרסון, דייב סימן, אם פיפול, פיט הלר טרי פרלי וג'ימי הארי.
האלבום זכה להצלחה באוסטרליה כאשר הגיע למקום ה-3 וזכה למעמד זהב, בבריטניה האלבום הגיע למקום הרביעי וזכה גם כן למעמד זהב.
מתוכך האלבום יצאו שלושה סינגלים: "Confide in Me", אשר הפך לאחד מהשירים המצליחים של מינוג כאשר הגיע למקום הראשון באוסטרליה במשך 5 שבועות ובנוסף הגיע למקום הראשון גם בישראל ולמקום השני בבריטניה.
במצעד האירופאי הכללי הוא הגיע למקום ה-9 ובמצעד הדאנס האמריקאי נכנס גם כן.
הסינגל השני היה השיר "Put Yourself in My Place" אשר הגיע למקום ה-11 באוסטרליה ובריטניה.
הסינגל השלישי והאחרון מהאלבום היה השיר "", אשר הגיע למקום 16 בבריטניה אך באוסטרליה הגיע למקום ה-31. על מנת לקדם את האלבום מינוג הופיעה באירועים ובטלוויזיה אך לא יצאה לסיבוב הופעות רשמי.
Kylie Christmas הוא אלבום חג המולד הראשון של הזמרת-יוצרת האוסטרלית קיילי מינוג ואלבומה השלושה עשר בכללי.
האלבום יצא לאור ב-13 בנובמבר 2015, על ידי חברות התקליטים פרלופון רקורדס והאחים וורנר, אשר הפיצו את האלבום גם בארצות הברית.
האלבום יצא בעקבות הרצון של מינוג לעזוב את חברת התקליטים שלה, פרלופון רקורדס.
כתוצאה מתכנון לעזוב את החברה, מינוג חתמה על עסקה עם פרלופון במסגרתה תוציא לאור את אלבום אחד נוסף לפני עזיבתה ולאחר מכן תעזוב לחברת התקליטים החדשה שלה רוק ניישן.
האלבום מכיל גרסאות כיסוי לשירי חג מולד ידועים בתוספת ארבעה שירים מקוריים של מינוג.
בגרסת הדלוקס ישנם שלושה שירים מקוריים נוספים.
מתוך האלבום יצאו לאור שלושה סינגלים; "Only You", שיר מקורי של מינוג בשיתוף עם ג'יימס קורדן אשר יצא לאור ארבעה ימים לפני צאת האלבום.
הסינגל השני מהאלבום היה השיר "", שיר מקורי נוסף של מינוג ביחד עם אחותה דני מינוג, אשר יצא לאור ביום צאת האלבום.
הסינגל השלישי מהאלבום היה השיר "Every Day's Like Christmas", שיר מקורי נוסף של מינוג, אשר יצא לאור ב-2 בדצמבר.
על מנת לקדם את האלבום הופיעה מינוג באופן חד פעמי בהיכל רויל אלברט בלונדון.
עם שחרורו האלבום קיבל ביקורות מעורבות מהמבקרים, אשר מצד אחד החמיאו להפקה ולשירים המקוריים אך מצד שני רבים גם מתחו ביקורות על חוסר החדשנות ומסורתיות היתר ועל הדואטים שנעשו לאלבום.
שנה לאחר צאת האלבום יצאה לאלבום מהדורה מחודשת בשם Kylie Christmas: Snow Queen Edition, אשר כלל בנוסף לשירי האלבום המקורי שישה שירים חדשים.
על מנת לקדם את האלבום הופיעה מינוג פעמיים נוספות בהיכל רויאל אלברט בלונדון.
Kylie Christmas: Snow Queen Edition (בעברית: חג המולד של קיילי: גרסת מלכת השלג) הוא הוצאה לאור מחדש של האלבום, Kylie Christmas, של הזמרת-יוצרת האוסטרלית, קיילי מינוג, אשר התרחשה ב-25 בנובמבר 2016, על ידי חברת התקליטים פרלופון רקורדס.
האלבום הגיע למקום ה-31 במצעד האלבומים הדיגיטליים.
האלבום הוא במקור אלבום חג מולד אשר מינוג הוציאה לאור שנה קודם לכן בשם Kylie Christmas, ואלבום זה הוא הוצאה מחודשת של אלבום חג המולד.
האלבום כולל את שירי האלבום המקורי בתוספת 6 שירים חדשים.
על מנת לקדם את האלבום הופיעה מינוג בטלוויזיה והתראיינה.
בנוסף לכך, הופיעה מינוג בהיכל רויאל אלברט שבלונדון במסגרת סדרת הופעות שקיימה שם לקידום האלבום הזה ואלבום חג המולד הקודם שלה, A Kylie Christmas.
ב-2 בנובמבר חשפה מינוג את עטיפת האלבום ואת רשימת השירים באלבום ויומיים לאחר מכן, האלבום היה זמין לרכישה מוקדמת בפורמט פיזי ודיגיטלי באתר הרשמי של מינוג.
על מנת לקדם את האלבום מינוג ביצעה את השיר "" מתוך האלבום בפרסומת בריטית למגפיים לכבוד חג המולד.
בנוסף ביצעה את השיר "Night Fever" בתוכנית טלוויזיה צרפתית על מנת לקדם את האלבום בשאר אירופה.
ב-6 בדצמבר ביצעה את השירים
בנוסף גם הופיעה כמה ימים לאחר מכן בהיכל רויאל אלברט בלונדון בחלק מסדרת הופעות שקיימה שם לקידום האלבום הזה ואלבום חג המולד הקודם.
בנוסף לכך, הופיעה בתוכנית הבריטית "The Jonathan Ross Show" עם השיר "At Christmas" ועם השיר "" בגמר אקס פקטור בריטניה.
ב-16 בדצמבר, קיימה הופעה אחרונה לקידום האלבום בגרסה הצרפתית ל"רוקדים עם כוכבים" עם השיר "Night Fever".
KulturNav הוא שירות תוכנה נורווגי מבוסס-ענן, המאפשר למשתמשים ליצור, לנהל ולהפיץ בקרת זהויות וטרמינולוגיה, תוך התמקדות במוזיאונים ומוסדות מורשת תרבותית אחרים.
התוכנה פותחה על ידי KulturIT ANS ופרויקט הפיתוח ממומן על ידי מועצת האמנות של נורווגיה.
KulturNav נוצר במטרה לשפר את הגישה למידע מורשת בארכיונים, ספריות ומוזיאונים, ומקשר בין מוסדות עם מטא נתונים משותפים.
כך מוסדות רבים יכולים לשתף פעולה בבניית רשימה של שמות וטרמינולוגיה סטנדרטיים.
המטא-נתונים מתפרסמים כנתונים פתוחים מקושרים (LOD), שאותם ניתן לקשר כנגד משאבי LOD נוספים.
ממשק תכנות היישומים (API) תומך בבקשות HTTP GET לקריאת נתונים.
בקשות API אינן מאומתות או מורשות ולכן המערכת מחזירה רק תוכן שפורסם וניתן לקריאה.
המערכת פותחה במסגרת Play Framework יחד עם Solr ו-jQuery.
חברת KulturIT, שהושקה בשנת 2013, נמצאת בבעלות שישה מוזיאונים: חמישה נורווגים ואחד שוודי.
זהו ארגון ללא כוונת רווח שבו כל הרווחים מופנים לפיתוח ותכנות האתר.
האתר הושק ב-20 בינואר 2015 ומשמש כיום כ-130 מוזיאונים בנורווגיה, שוודיה ואלנד.
במרץ 2015 החל העברת ארכיון הצילום השוודי הלאומי להעברה לאתר KulturNav.
האתר מאפשר גם רישום אדריכלים שוודים.
"Küçük Bir Yol" הוא שיר שהוקלט על ידי הזמרת-יוצרת הבלגית-טורקייה הדיסה, מתוך המיני-אלבום השני שלה, (2021).
הוא יצא לאור ב-3 בספטמבר 2020, בהוצאת חברת התקליטים פאסאג' מיוזיק כסינגל המוביל מתוך המיני-אלבום.
השיר הגיע למקום החמישי בטורקיה טופ 20.
לאחר שסיימה להוציא סינגלים מתוך אלבומה Şampiyon, הוציאה הדיסה את הסינגל "Geliyorum Yanına" כסינגל שלא מתוך אלבום וכסינגל האחרון שלה לשנת 2019. לאחר מכן, בספטמבר 2020 דווח על צאת השיר הזה ועל היותו הסינגל הראשון מתוך מיני-אלבום בשם, Aşka Kapandım.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-50 מיליון השמעות.
הווידאו קליפ הנלווה של "Küçük Bir Yol" הועלה לערוץ היוטיוב של netd müzik ב-3 בספטמבר 2020, ביום יציאתו כסינגל.
ביממה הראשונה שלו, צבר למעלה מ-1,778,809 צפיות; הישג יוצא דופן לקליפ בשפה הטורקית.
כמו כן, ממוצע הצפיות שלו עמד על חצי מיליון בכל יממה, משך שבועות רבים.
נכון לאוגוסט 2023 עומד מונה הצפיות של הקליפ על למעלה מ-125 מיליון צפיות.
אזורתאריך יציאהפורמטחברת תקליטיםמקורכלל העולם3 בספטמבר 2020הזרמת מוזיקה • הורדה דיגיטליתפאסאג'
Kurzgesagt – In a Nutshell (בעברית: קורצגזגט - בקצרה) הוא ערוץ יוטיוב גרמני פופולרי שהקים פיליפ דטמר.
ביוני 2022 היו לערוץ 20 מיליון מנויים.
הערוץ מתמקד בתכנים חינוכיים מונפשים במגוון נושאים: אסטרופיזיקה, פסיכולוגיה, פוליטיקה, כלכלה, טבע, מדע בדיוני ומגה-מבנים, פרדוקסים למיניהם, פילוסופיה, בריאות, טכנולוגיה, זיהום הסביבה, אוכל ואנושות.
מרבית סרטוני הערוץ באורך של 4 עד 16 דקות וזמינים בערוץ הגרמני שלהם- Dinge Erklärt – Kurzgesagt (תרגום מגרמנית: הדברים מוסברים - בקצרה).
הסרטונים מנגישים נושאים מורכבים בגישה מאוזנת אשר מציגה יתרונות וחסרונות.
לדוגמה, בסרטון על נזקי הפלסטיק הוצגו גם יתרונות וכן העלויות הסביבתיות הכרוכות בשימוש בחומרים תחליפיים.
נוסף על הערוצים שלהם באנגלית והערוץ בגרמנית, הם החלו ליצור סרטונים עבור הערוץ בספרדית En Pocas Palabras – Kurzgesagt באוגוסט 2019. הערוץ באנגלית ממומן בעיקר מתרומות של הצופים וחסויות אישיות, והערוץ בגרמנית נתמך בעיקר בידי פונק ווויקס, נוסף על מענק מקרן ביל ומלינדה גייטס.
בינואר 2022 קורצגזגט פתחו ערוצים בצרפתית, הינדי, יפנית, פורטוגזית, ערבית וקוראנית, נוסף על הערוצים הקודמים שלהם.
ב־22 במאי 2022, בזכות 18 מיליון מנויים ו־150 סרטונים, הערוץ דורג במקום ה-338 בעולם במספר המנויים.
ערוץ היוטיוב של קורצגזגט נוצר ב-9 ביולי 2013, זמן קצר לאחר שהמייסד, פיליפ דטמר, סיים את לימודיו באוניברסיטת מינכן למדעים שימושיים.
הסרטון הראשון בערוץ, בנושא של האבולוציה, פורסם כעבור יומיים.
הסרטונים בערוץ היו פופולריים מהצפוי, ובשש השנים הבאות, עבר הערוץ מפרויקט שפיליפ עבד עליו בזמנו הפנוי, לסטודיו לאנימציה עם צוות של למעלה מ-40 איש.
בשנת 2015, קורצגזגט הוזמנו לעשות סרטון עבור קרן ביל ומלינדה גייטס, ומאז קורצגזגט התחילו לפעמית לעשות סרטונים עבור הקרן.
ב־28 בספטמבר 2017, קורצגזגט הצטרפו לפונק של ARD ו-ZDF.
בשנת 2019 הפך קורזגסגט לערוץ הגרמני הראשון עם למעלה מ-10 מיליון מינויים.
Kura Kura (בעברית: סחרחורת) הוא שיר שהוקלט על ידי להקת הבנות הדרום-קוריאנית טווייס.
זהו הסינגל היפני השמיני של הלהקה, כאשר השיר "Strawberry Moon" משמש כבי-סייד שלו.
הסינגל יצא להורדה דיגיטלית וסטרימינג ב-20 באפריל 2021 על ידי וורנר מיוזיק יפן, ופורסם פיזית ב-12 במאי 2021 ביפן.
טווייס הכריזו על השיר ועל הבי-סייד "Strawberry Moon" בסוף ההופעה המקוונת שלהן, "Twice in Wonderland", שהתקיימה ב-6 במרץ 2021. הקליפ לשיר פורסם ב-20 באפריל 2021 ביוטיוב.
Eom Sehee – הנדסת קול
מדיניה תאריך פורמטים מהדורה חברת תקליטים מקור שונים 21 באפריל 2021 הורדה דיגיטלית, הזרמת מוזיקה מהדורה רגילה וורנר מיוזיק יפן יפן 12 במאי 2021 סינגל CD DVD, CD מהדורה מוגבלת A CD מהדורה מוגבלת B מהדורה מוגבלת - מועדון מעריצים
Kwik-E-Mart היא חנות נוחות בסדרת הטלוויזיה המונפשת משפחת סימפסון.
זוהי פרודיה על חנויות נוחות אמריקאיות, כגון סבן אילבן ו-Cumberland Farms, ומתארת רבות מהסטריאוטיפים עליהן.
היא ידועה לשמצה בזכות המחירים הגבוהים שלה ובאיכות הלקויה של הסחורה שלה.
החנות מנוהלת על ידי הודי-אמריקאי בשם אפו נהספימפטילון.
Kwik-E-Mart הופיעה לראשונה בפרק "The Telltale Head" מ-1990 ומאז הפכה למיקום נפוץ וידוע במשפחת סימפסון.
ביולי 2007, 11 מיקומים בארצות הברית ואחד בקנדה של הרשת סבן אילבן הפכו ל-"Kwik-E-Marts" במסגרת קידום מיוחד לסרט משפחת סימפסון.
כמו כן, בשנת 2007 נפתחו חנויות מתנות המחקות את מראהו של ה-"Kwik-E-Mart" באולפני יוניברסל פלורידה ובאולפני יוניברסל הוליווד, שם הן נמצאות בסמוך למתקן ה"סימפסונס רייד" .
במשפחת סימפסון, Kwik-E-Mart היא חנות נוחות שמוכרת מוצרים רגילים במחירים גבוהים במיוחד, כולל את הסקווישי הפופולרי (חיקוי של הסלרפי, משקה הנמכר ברשת סבן אילבן).
הרקע להיווסדות הרשת היא ש-Kwik-E-Mart הוקמה אי שם בהרי ההימלאיה.
בסדרה, ה-Kwik-E-Mart מנוהלת על ידי דמות הודית-אמריקאית בשם אפו נהספימפטילון, המנהלת את החנות יחד עם אחיו סנג'יי והיא קריקטורה של דמות המוכר "יליד החוץ" הסטריאוטיפית.
אפו בגאווה מוֹנֶה לקוחות ומוכר סחורה פגומה, כגון בשר רקוב או חלב שפג תוקפו.
Kwik-E-Mart היא לעיתים קרובות מטרה של שודדים, מה שמוביל לכך שאפו נורה במספר מקרים וכתוצאה מכך הוא כמעט מחמיץ את העבודה.
הוא אלבום רמיקס של הזמרת האוסטרלית קיילי מינוג.
הוא יצא לאור ב-1 ביולי 1993 ביפן ובממלכה המאוחדת באוקטובר 1993. האלבום הכיל קליפים של רוב השירים של מינוג שיצאו במהלך תקופת החוזה שלה עם PWL בתוספת הרמיקס ל-"Celebration".
כל הרצועות מלבד נשזרו יחדיו למגה-מיקס ארוך.
Kygo (בעברית: קייגו) הוא אלבום האולפן החמישי של הדי ג'יי והמפיק המוזיקלי הנורווגי קייגו.
האלבום יצא לאור ב-21 ביוני 2024, על ידי חברת התקליטים RCA רקורדס.
הסינגל השלישי, "Without You", בהשתתפות הזמרת והיוצרת הבריטית היילה, יצא לאור למחרת.
קייגו חשף את רשימת הרצועות של האלבום ב-10 ביוני 2024. הסינגל הרביעי, "Me Before You", בהשתתפות עם הזמר והיוצר האנגלי פיל פלסטד, יצא לאור ארבעה ימים לאחר מכן.
+ תאריכי יציאות לאור ופורמטים עבור Kygoאזורתאריך יציאהפורמט (ים)חברת תקליטיםמקורכלל העולם21 ביוני 2024הורדה דיגיטלית • הזרמת מוזיקה • תקליטור • תקליטRCA רקורדס
Kõik on süüdi (בעברית: כולם אשמים) הוא המיני-אלבום השני של הלהקה האסטונית 5מינוסט.
את האלבום הוציאה ב-30 בנובמבר 2021, כשלוש שנים לאחר צאת המיני-אלבום הראשון של הלהקה, Niid for Spiid (2018).
קדם לפרסומו יצא "Koptereid" כסינגל המוביל מתוכו.
הוא כולל חמש רצועות, כולן מושרות באסטונית, ואורכו עומד על 17 דקות וחמישים ואחת שניות.
Kõik on süüdi הופק בתקופת שינויים והתפתחות מוזיקלית עבור הלהקה.
בזמן שעבר מאז צאת המיני-אלבום הראשון שלהם המשיכה 5מינוסט לחקור ולהתנסות בסגנונות מוזיקליים שונים וחדשים.
"Koptereid" יצא כסינגל המוביל מתוך האלבום.
הוא זכה להצלחה רבה וצבר השמעות רבות בתחנות הרדיו המקומיות.
הוצאת הסינגל נוגדת את אסטרטגיית השיווק של הלהקה בשלוש יצירותיה האחרונות.
ל'אינפורמסיון דיזראל היה עיתון יומי בצרפתית שהופיע בישראל בשנת 1957. העיתון הוקם על ידי נתנאל טוני גרין, שעלה באותה שנה מצרפת.
העיתון היה בעל השפעה רבה בשנות ה-60 של המאה ה-20 כאשר ישראל קשרה קשרים עם מדינות אפריקה דוברות הצרפתית.
כמו כן נחשב לנושא דברה של מדינת ישראל בקרב קוראי הצרפתית בעולם הדיפלומטי.
העיתון חדל להופיע בשנת 1971 עקב קשיים כספיים, ונמכר ליעקב רבין.
ב-1977 נמכר למו"ל דניאל אמריליו, שהוציא לאור גם עיתון בבולגרית.
ב-1984 הפך לשבועון ולאחר כמה שנים נסגר.
L (אל) היא האות השתים-עשרה באלפבית הלטיני.
מקורה באות היוונית למדא (Λ λ; נכתב גם בתור "למבדא"), ומקורה של זו באות הפיניקית שממנה התגלגלה גם האות העברית למ"ד.
היא נהגית כלמ"ד (/l/ :IPA), אם כי באנגלית, ובעיקר בניבים האמריקאיים, ההגייה שלה היא כשל מעין למ"ד מוולנת (/ɫ/ :IPA).
באלפבית פונטי מיוצגת האות L על ידי המילה Lima (לימה).
בקוד מורס מיוצגת האות על ידי נקודה קו נקודה נקודה: · - · ·
מלמד בקר פרוטו כנענילמד פיניקיתלמדא יווניתL אטרוסקיתL לטינית
באנטומיה, האות L מייצגת את החוליות הלומבאריות.
בביוכימיה, L היא סמלה לחומצת האמינו לאוצין.
בבוטניקה, L., קיצור שמו של קארולוס ליניאוס, משמשת לסמן שימוש בשיטת הסיווג שלו.
לדוגמה: אורן הצנובר יסומן: Pinus pinea L.
בפיזיקה, L מסמלת תנע זוויתי.
בחשמל, L מסמלת השראות, סליל השראה, או משרן.
בתוכניות חשמל מסומנים סלילים שונים בסימון: L3 ,L2 ,L1 וכו'.
מסמלת קיצור של השפה הלטינית.
בתעשייה, L מסמלת את הגודל "לארג'" - "large size".
בקוד לוחיות הזיהוי הבינלאומי, L מסמלת את לוקסמבורג.
בניווט, L קיצור המילה האנגלית "left" מסמלת פנייה לצד שמאל.
בשיטה המטרית, l, ℓ או L מסמלות ליטר.
בספרות רומיות, מסמלת האות L את המספר 50.
בתורת הסיבוכיות, האות L מציינת את קבוצת הבעיות שניתן לפתור תוך שימוש בזיכרון לוגריתמי.
במתמטיקה, משמשת האות L לייצג גבול או ערך אליו שואפת סדרה.
בספרדית, אם כתובה האות פעמיים היא נהגית כמו I או J.
(בתעתיק לכתב עברי: אֶל-אַשׁ-אוֹ-אוֹ-קִי) הוא שמה של יצירת אמנות מאת האמן האמריקאי יליד צרפת מרסל דושאן.
בשנת 1919 יצר דושאן רדי מייד על ידי הוספת שפם וזקנקן-תיש קטן לרפרודוקציה של הציור "מונה ליזה" מאת לאונרדו דה וינצ'י.
דושאן הוסיף פרטים אלו בטכניקה של רישום או שרבוט בעיפרון.
בנוסף, בתחתית העבודה רשם דושאן את האותיות "L.H.O.O.Q.", שהפכו לשמה של היצירה.
כשמבטאים את שמות האותיות בצרפתית מתקבל המשפט Elle a chaud au cul, שפירושו "היא חרמנית" (מילולית: "היא חמה בתחת").
בחירת ציור ה"מונה ליזה" לא הייתה מקרית, ונבעה מהיותו סמל האמנות הקלאסית והציור המפורסם ביותר בעולם המערבי.
היצירה הופצה כרפרודוקציה (שעתוק טכני) באמצעות גלויות.
גרסתו של דושאן הייתה חלק מסדרת עבודות שבאו לקעקע נורמות של אמנות בפרט ונורמות חברתיות בכלל.
מחד, ערערה העבודה על הגדרת מושג היוצר או "הגאון", על ידי כך שגיחכה את "מגע היד" האמנותי שלו.
מאידך, הצביעה העבודה, כמו יצירות רדי מייד אחרות של דושאן, על האופן שבו הופכת האמנות לחלק משוק הסחורות בעולם המודרני.
בנוסף, מצביעה העבודה על המיניות כחלק מרכזי בעבודותיו של דושאן.
מלבד השימוש בביטוי הגס, ה"מונה ליזה" מוצגת כדמות "קרוס דרסרית" או אינטרסקסואלית, ביטוי המופיע גם בדמותה של רוז סלאווי, אותה יצר דושאן בשנת 1920.
ההדפסה הציבורית הראשונה של העבודה הייתה בחודש מרץ 1920, על גבי שער מגזין שנקרא "391", אותו ערך פרנסיס פיקבייה.
פיקבייה, בהכינו גרסה "משלו" לעבודה עבור המגזין, שכח לצייר את זקנקן התיש של המונה ליזה, ושרבט רק את השפם.
בשנת 1964 הוציא דושאן לאור מהדורה צבעונית מחודשת של היצירה, אשר כללה 35 עותקים ואשר יועדה בעיקר לתצוגות מוזיאליות.
יצירת אמנות נוספת של דושאן "L.H.O.O.Q.
מגולחת" נוצרה בשנת 1965. דושאן יצר אותה בעזרת רדי מייד של רפרודוקציה נוספת של המונה ליזה, הפעם ללא כל תוספות שרבוט, והדביק אותה על גבי נייר שעליו רשם את שמה של היצירה.
מערכת L-Commerce היא מערכת מידע המתבססת על טכנולוגיות מיקום שונות, כגון GPS או טלפון סלולרי, לשם הפניית הצרכן לבתי עסק שבקרבתם הוא נמצא.
מערכות אלו משלבות מאגרי מידע נרחבים על בתי עסק שונים, תוך יכולת איתור אישי והכוונה אל היעד המסחרי המבוקש.
דוגמה לשימוש בטכנולוגיות המיקום האישי לצרכים מסחריים: גוגל מפות, שירות המפות של גוגל מאפשר סימון בית העסק על מפה וירטואלית והכנסת מידע על שירותיו השונים, ולאחר מכן שליפת המידע על ידי כל משתמש מחשב כף יד עם גישה לאינטרנט.
Is My Lady הוא אלבום מאת הזמר האמריקני פרנק סינטרה.
זהו אלבום האולפן ה-62 של סינטרה והיחיד שראה אור בחברת ההקלטות קווסט רקורדס.
האלבום ראה אור בשנת 1984 והוא אלבום הסולו האחרון של סינטרה.
את האלבום הפיק ועיבד קווינסי ג'ונס, איתו חזר סינטרה לשתף פעולה לראשונה מאז האלבום It Might as Well Be Swing, שראה אור בשנת 1964.
האלבום הוקלט לאחר שאלבום הדואט המתוכנן עם הזמרת לנה הורן נזנח עקב מחלתה של הורן.
סינטרה שהיו לו התחייבויות אחרות לא יכול היה להמתין להחלמתה.
ההקלטות צולמו לתוכנית טלוויזיה ונכח בהן קהל קטן.
בצילומים נראה סינטרה פוגש את מייקל ג'קסון לראשונה, כאשר קווינסי ג'ונס מציג אותו בחיבה בפני סינטרה ומכנה אותו, "מסריח".
האלבום מכיל שירי פופ עכשוויים, שקווינסי ג'ונס נתן להם עיבוד פופ מודרני יותר, דבר שלא התאים לסינטרה מבחינת סגנון השירה שלו.
הדבר מתבטא באלבום, שלמעט שיר הנושא שהפך ללהיט, לא הצליח בצורה מרשימה מבחינה מסחרית.
Is My Lady", צולם לוידאו קליפ והיה לשיר הראשון של סינטרה שצולם במיוחד למטרה זו.
השיר זכה לכמות הקרנות מרשימה ברשת הטלוויזיה MTV, שהייתה בתחילת דרכה באותו הזמן.
קווינסי ג'ונס - מפיק/מעבד מוזיקלי, מנצח
L3/35 (באיטלקית מכונה גם: Carro Veloce CV-35, "טנק מהיר") הוא טנק איטלקי קל, ששימש את צבאות איטליה וצבאות נוספים בתקופה שבין מלחמות העולם, וכן בקרבות רבים במלחמת העולם השנייה.
על אף שתוכנן כטנק קל, מבנהו חסר הצריח משקלו הקל וכוח האש שלו הן תכונות המאפיינות שריונית מודרנית.
הטנק הוא הדגם המרכזי בסדרת טנקים קלים המתחילה בטנק ה-CV/29 שנכנס לשימוש בשנת 1929, ה-L3/33 שהיה דגם מוקדם של ה-L3/35 וה-L3/38 שהיה דגם משופר שלו.
הטנק היה רק"מ חמוש בשני מקלעי 8 מילימטר (אם כי היו דגמים בעלי חימוש שונה), וצוותו מנה שני אנשים.
המפקד שהיה גם התותחן ישב משמאל, והנהג מימין.
הטנק נמכר למדינות רבות ברחבי העולם, ונעשה בו שימוש בקרבות הבאים - המלחמה האיטלקית-אתיופית השנייה, מלחמת סין–יפן השנייה, מלחמת האזרחים בספרד, המלחמה ההונגרית סלובקית וכן מרד רשיד עאלי אל-כילאני בעיראק.
במלחמת העולם השנייה נעשה בטנק שימוש בכל מקום בו לחמו האיטלקים, לרבות המערכה על צרפת המערכה במדבר המערבי, המערכה במזרח אפריקה, המערכה בבלקנים, החזית המזרחית, סיציליה והמערכה באיטליה.
Noire הוא משחק וידאו מסוגת פעולה מגוף שלישי שפותח על ידי Team Bondi והופץ על ידי Rockstar Games.
המשחק שוחרר ב-17 במאי 2011 לקונסולות וב-8 בנובמבר 2011 למחשב.
המשחק מתרחש בלוס אנג'לס של שנת 1946.
Noire הוא משחק מגוף שלישי בו השחקן ישחק את קול פלפס, שוטר (ומאוחר יותר בלש) במשטרת לוס אנג'לס (LAPD).
המשחק שונה מכל המשחקים הקיימים בשוק, המשחק משלב עולם פתוח עם משחק פעולה ומשחק בלשות, השחקן יסתובב בעולם עד שיגיע ליעד, שם הוא יחקור את זירת הפשע, הוא יחקור אנשים בעזרת ראיות שמצא בזירה או במקום אחר.
אחרי שהשחקן ישאל את השאלה ויקבל את התשובה, הוא יצטרך לבחור אם הנחקר דובר אמת.
אם השחקן חושב שהוא דובר אמת הוא יצטרך לבחור אמת, אם השחקן חושב שהוא דובר שקר אז הוא יצטרך לבחור שקר ולתת הוכחה.
אם השחקן חושב שהוא דובר שקר אך אין לו הוכחה הוא יצטרך לבחור פקפוק.
לפעמים יהיו שלבים בהם השחקן יצטרך לבחור מי האשם, וכך לקבוע את גורל השלב.
לשחקן יהיה גם ספרון בו הוא יקבע יעד, ישאל שאלות ושם ימצאו הראיות.
בספרון השחקן יוכל לבדוק את משימתו.
בנוסף, יש גם שלוש אפשרויות: הראשונה היא שהראיות יהיו פזורות על כל המפה, השנייה היא שבזמן שהשחקן חוקר דבר מה, שתיים מהאפשרויות נשארות ובמידה והשחקן יבחר שקר רק חצי מהראיות יישארו כדי לעזור לו.
האפשרות השלישית היא רק לבעלי משתמש במועדון המשחקים של רוקסטאר (Rockstar Games Social Club), כאשר השחקן יחקור משהו, ליד האפשרויות יהיו אחוזים, המייצגים את בחירת שאר השחקנים מהעולם וכן כמה מהם באחוזים צדקו בבחירתם.
ניתן להשתמש באפשרויות אלה על ידי שימוש בנקודת זכות (אינטואיציה) שהשחקן מקבל כאשר הוא עולה ברמות המשחק.
קול פלפס, קצין מעוטר מחיל הנחתים האמריקני, מתגייס למשטרת לוס אנג'לס לאחר שחררו מן הצבא בסוף מלחמת העולם השנייה.
הוא מתחיל כשוטר מקוף, אך כאשר הוא מצליח לפענח במהירות מקרה של רצח הוא מקודם על ידי פקד ג'יימס דונלי, ראש מחלק רצח, לתפקיד בלש.
לג'יימס דונלי יש אינטרס לקדם את קול במהירות מפני שבתור קצין לשעבר שעוטר בכוכב הכסף הוא מעניק פרסום חיובי למשטרת לוס אנג'לס.
פרסום זה חשוב במיוחד לדונלי עקב השפל במעמדה של המשטרה לאחר פרשת הדליה השחורה.
לאחר שקודם, פלפס נכנס למחלק התנועה ומתחבר לסטפן בוקבסקי.
הם חוקרים גנבות חלקים ממכוניות, מכירת מכוניות גנובות ודריסות.
לבסוף הם חוקרים ניסיון התנקשות בשתי שחקניות קולנוע בהוליווד.
אחרי שהם מצליחים פלפס מקודם למחלק הרצח.
רוי ארל הבלש הראשי של מחלקת המוסר מביא אותם למועדון שם קול פוגש את הזמרת אלזה ליכטמן.
במחלק הרצח קול ושותפו החדש רסטי גאלווי חוקרים סדרת רציחות של נשים.
לאחר החקירה האחרונה בה נתפס האשם האמיתי קול מגיע לשיא תהילתו ועולה למחלק המוסר שם מתחבר לרוי ארל.
שניהם חוקרים תעלומות סמים שבסופם הם חוקרים את מותם של חיילים מיחידתו בנחתים של פלפס.
הוא וג'ק קלסו, ששרת איתו בחיל הנחתים, נפגשים ולבסוף פלפס מפענח את המקרים.
אך רוי מגלה לקפטן דונלי שלפלפס יש רומן מחוץ לנישואיו עם אלזה ומשום שמפכ"ל המשטרה הסתבך בפרשייה עם נערת ליווי שדלפה לעיתונות, פרשייתו של פלפס נמסרת לתקשורת כדי להסיט את תשומת לב הציבור.
עם גילוי זה, פלפס מבוזה ויורד למחלק ההצתה.
הוא מתחבר להרשל ביגס והם חוקרים שרפות בעיר.